În contextul posibilei amânări a programului Visa Waiver, SUA vorbesc de anularea alegerilor. Ce spun Ciolacu și Predoiu
Premierul Marcel Ciolacu susține că autoritățile române nu au fost informate oficial în legătură cu o reanalizare a includerii țării noastre în programul Visa Waiver al Statelor Unite. Ar fi vorba despre detalii tehnice și că există o comunicare permanentă cu partea americană, dă asigurări șeful Executivului. Pe de altă parte, ministrul de Interne Cătălin Predoiu spune că Administrația Trump analizează toate programele care au legătură cu migrația. Vă reamintim că în spațiul public a apărut informația potrivit căreia ridicarea vizelor pentru America ar putea fi amânată cu două luni, deci nu s-ar mai aplica de la 31 martie. Asta pentru că noul președinte american se concentrează pe combaterea migrației și întărirea granițelor SUA.